

***OBRAZAC C***

**R E P U B L I K A H R V A T S K A**

****

**ŠIBENSKO-KNINSKA ŽUPANIJA**

**Upravni odjel za poljoprivredu i ruralni razvoj**

Šibenik, 04. veljače 2020.

***Javni natječaj za financiranje programa/projekata udruga u okviru javnih potreba u poljoprivredi Šibensko–kninske županije za 2020. godinu***

**UPUTE ZA PRIJAVITELJE**

Datum objave natječaja: 04. veljače 2020. godine

Rok za dostavu prijava na natječaj: 04. ožujka 2020.godine

**Sadržaj**

1. **JAVNI NATJEČAJ ZA FINANCIRANJE PROGRAMA/PROJEKATA UDRUGA U OKVIRU JAVNIH POTREBA U POLJOPRIVREDI ŠIBENSKO – KNINSKE ŽUPANIJE ZA 2020.GODINU …………………….3**
   1. Prioriteti za dodjelu sredstava ……………………………………………………………………………… 3
   2. Ukupna vrijednost Javnog natječaja ……………………………………………………………………..... 3
2. **FORMALNI UVJETI JAVNOG NATJEČAJA ………………………………………………………………………. 4**
   1. Prihvatljivi prijavitelji: tko može podnijeti prijavu? ………………………………………………………... 4
   2. Uvjeti provedbe prijavljenog programa/projekta …………………………………………………………. 5
   3. Prihvatljivie aktivnosti i troškovi koji će se financirati ovim Javnim natječajem…...…………………....5
   4. Prihvatljiv broj prijava programa……………………………………………………………………..………6
3. **KAKO SE PRIJAVITI? ……………………………………………………………………………………………….. .6**
   1. Obrasci za prijavu programa, projekata i aktivnosti ……………………………………………………….6
   2. Gdje poslati prijavu? ………………………………………………………………………………………….7
   3. Rok za slanje prijave ……………………………………………………………………………………… ...8
   4. Kome se obratiti ukoliko imate pitanja? …………………………………………………………………….8
4. **POSTUPAK ODABIRA PRIJAVA I DONOŠENJE ODLUKE O DODJELI SREDSTAVA ………….………... 9**

4.1. Pregled prijava u odnosu na propisane uvjete Javnog natječaja ……………… ……………….……. 9

4.2. Procjena prijava koje su zadovoljile propisane uvjete Javnog natječaja ……………………………... 9

4.3.Obavijest o donesenoj odluci o dodjeli financijskih sredstava …………………………………….…… 10

4.4.Prigovor na odluku o dodjeli financijskih sredstava …..…………………………………………………. 10

1. **SKLAPANJE UGOVORA O FINANCIRANJU ……………………………………………………………….10**

5.1. Praćenje provedbe programa/projekta ……………………………………………………………………10

1. **POPIS NATJEČAJNE DOKUMENTACIJE …………………………………………………………………. 12**

**1. . JAVNI NATJEČAJ ZA DODJELU FINANCIJSKIH POTPORA UDRUGAMA IZ PRORAČUNA ŠIBENSKO-KNINSKE ŽUPANIJE ZA 2020. GODINU**

Ovim Javnim natječajem Šibensko-kninska županija poziva udruge i druge organizacije civilnog društva koje svoj rad temelje na potrebama šire lokalne zajednice prema načelima djelovanja za opće dobro, te ispunjavaju sljedeće kriterije:

* da je područje njihovog djelovanja Šibensko-kninska županija;
* da provode programe kojima zadovoljavaju javne potrebe iz područja poljoprivrede, a od interesa su za županiju, da pridonose razvitku i općem napretku županije, te promiču njen položaj i ugled;
* da pridonose rješavanju problema koji su važni za lokalnu zajednicu;
* program mora biti besplatan za korisnike, te mora obuhvaćati osobe s prebivalištem na području Šibensko-kninske županije (civilni sektor);
* program mora biti osmišljen tako da je moguće provoditi kontrolu.

**1.1***.* **Prioriteti za dodjelu sredstava**

* imaju višegodišnje iskustvo provedbe programa i projekata u područjima za koja su registrirani;
* neposredno rade s korisnicima, te ih uključuju u razvoj i praćenje programa;
* surađuju s drugim udrugama, institucijama i ostalim partnerima;
* razvijaju međunarodnu suradnju, posebice sa susjednim državama i europskim organizacijama.

**1.2*.* Ukupna vrijednost Javnog natječaja**

Ukupno planirana vrijednost Javnog natječaja je 270.000,00 kuna

**2. FORMALNI UVJETI JAVNOG NATJEČAJA**

**2.1 Pri**h**vatljivi prijavitelji: tko može podnijeti prijavu?**

Pravo podnošenja prijava na Javni natječaj imaju udruge koje statutom imaju definirano područje djelovanja navedeno u natječaju, ukoliko se kroz ocjenu i procjenu prijava udruge utvrdi da su im ciljevi i djelatnosti usmjereni ka zadovoljenju javnih potreba Šibensko-kninske županije.

Prijavu programa, projekata ili aktivnosti na ovaj Javni natječaj može podnijeti udruga koja ispunjava sljedeće uvjete:

* upisana je u Registar udruga Republike Hrvatske ili drugi odgovarajući registar;
* upisana je u Registar neprofitnih organizacija;
* korisnici prijavljene aktivnosti su građani s područja Šibensko-kninske županije;
* aktivnosti se provodi se na području i za promociju Šibensko-kninske županije;
* registrirane su kao udruge i druge organizacije civilnog društva čija temeljna svrha nije stjecanje dobiti (organizacije civilnoga društva);
* svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom;
* ima uredno ispunjene obveze iz svih prethodno sklopljenih ugovora o financiranju iz proračuna Šibensko-kninske županije i drugih javnih izvora;
* nema dugovanja prema proračunu Šibensko-kninske županije;
* općim aktom imaju uspostavljen model dobrog financijskog upravljanja i kontrola, te način sprječavanja sukoba interesa pri raspolaganju javnim sredstvima;
* imaju prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način);
* imaju zadovoljavajuće organizacijske kapacitete i ljudske resurse za provedbu aktivnosti;
* u tekućoj godini nisu korisnici jednokratne financijske potpore za istu svrhu.

Na ovaj Javni natječaj ne mogu podnijeti prijavu:

* udruge koje nisu upisane u Registar udruga Republike Hrvatske ili drugi odgovarajući registar;
* udruge čiji korisnici aktivnosti nisu građani s područja Šibensko-kninske županije;
* udruge čija se aktivnost ne provodi na području i za promociju Šibensko-kninske županije;
* udruge koje se svojim statutom nisu opredijelile za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom;
* udruga koja nema uredno ispunjene obveze iz svih prethodno sklopljenih ugovora o financiranju iz proračuna Šibensko-kninske županije i drugih javnih izvora;
* općim aktom nemaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* nemaju zadovoljavajuće organizacijske kapacitete i ljudske resurse za provedbu aktivnosti;
* udruge čiji je prijavljeni program/projekt velikih razmjera za koji su potrebna znatna financijska sredstva;
* udruge u kojoj prijavljeni program/projekt je jedina svrha korist članova udruge.

**2.2 Uvjeti provedbe prijavljenog programa/projekta**

Svaka udruga može prijaviti programe, projekte ili aktivnosti u okviru ovog Javnog natječaja, a financijska sredstva koja Šibensko-kninska županija dodjeljuje putem ovog natječaja odnose se na programe, projekte ili aktivnosti koji će se provoditi u kalendarskoj godini za koju se Javni natječaj raspisuje.

***2.3.*** ***Prihvatljive aktivnosti i troškovi koji će se financirati ovim Javnim natječajem***

Sredstvima ovog Javnog natječaja mogu se financirati aktivnost i troškovi iz Programa potpora poljoprivredi na području šibensko-kninske županije (2016.-2020.) za koje je raspisan javni natječaj za 2020.

* projektne i programske aktivnosti udruga od interesa za Šibensko-kninsku županiju;
* organiziranje i sudjelovanje na tečajevima i osposobljavanjima za bavljenje poljoprivrednom proizvodnjom,preradom te stavljanje poljop. proizvoda na tržište te očuvanjem i poboljšanjem prirodnih resursa
* posjet oglednim proizvođačima ili prerađivačima poljoprivrednih proizvoda koji u proizvodnji i preradi primjenjuju uspješne tehnologije i znanja s ciljem povećanja prinosa i kvalitete svojih proizvoda
* organizacija i sudjelovanje na izložbama, sajmovima i specijaliziranim manifestacijama
* promocija poljoprivrednih proizvoda
* aktivnosti koje doprinose poboljšanju kvalitete življenja na području županije kroz poticanje građana, posebno mladih ljudi na aktivno sudjelovanje u projektima/programima

Prihvatljivi troškovi su troškovi koje je imao korisnik financiranja, te koji ispunjavaju sve sljedeće kriterije:

* moraju biti navedeni u ukupnom predviđenom troškovniku programa, projekta ili aktivnosti
* -nužni su za provođenje programa, projekta ili aktivnosti koja je predmetom dodjele financijskih sredstava,
* -mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* -trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Samo se prihvatljivi troškovi uzimaju u obzir za dodjelu sredstava. Prihvatljive troškove mogu stvarati samo one aktivnosti koje su nužne za provedbu programa, projekata ili aktivnosti. Nužno je voditi računa da se prihvatljivi troškovi moraju temeljiti na stvarnim troškovima.

Iz sredstava koja se traže za provedbu programa, projekata ili aktivnosti ne smije se isplaćivati plaće ,regres, božićnice i druge slične naknade zaposlenicima i članovima udruge.

Također neprihvatljivi troškovi su porezi, kamate, troškovi održavanja i amortizacije, leasinga, troškovi osiguranja i troškovi vlastitog rada.

U Obrascu troškovnika programa, projekata ili aktivnosti koji se prijavljuju ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe.

**2.4 Prihvatljivi broj prijava**

Pojedini prijavitelj po ovom natječaju može podnijeti najviše **2 prijave u istom ili dva različita područja.**

Pod pojmom program podrazumijeva se cjeloviti projekt za koji se potražuju financijska sredstva putem Javnog natječaja za predlaganje programa javnih potreba.

Svaki program koji se prijavljuje mora se prijaviti na jednom zasebnom obrascu (Obrazac 1).

**3. KAKO SE PRIJAVITI**

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu, te kontaktima za upite u slučaju da imate dodatna pitanja vezana za provedbu Javnog poziva.

***Sve zainteresirane udruge moraju svoj program, projekt ili aktivnost prijaviti na propisanim obrascima uz detaljan opis programa, projekta ili aktivnosti koju prijavljuju za dobivanje financijske potpore.***

**3.1. Obrasci za prijavu programa, projekata i aktivnosti**

Programi, projekti i aktivnosti prijavljuju se na propisanim obrascima koji su sastavni dio ovih Uputa i natječaja i obavezna su dokumentacija. Ispunjava se na hrvatskom jeziku, obuhvaća podatke prijave i informacije o sadržaju programa, projekata i aktivnosti, svim izravnim i neizravnim troškovima, kao i o bespovratnim sredstvima koja se traže od davatelja.

**Obvezna natječajna dokumentacija za prijavu programa, projekata i aktivnosti koja se mora dostaviti za vrijeme trajanja Javnog natječaja:**

* **Obrazac 1**
  + Obrazac opisa i proračuna programa/projekta za predlaganje programa/projekata javnih potreba za 2019. godinu s potpisom voditelja/voditeljice programa/projekta i ovlaštene osobe za zastupanje, te pečatom udruge,
* **Obrazac 2**
  + Obrazac Izjave o nepostojanju obveza prema proračunu Šibensko-kninske

županije kao niti prema drugim javnim izvorima financiranja s potpisom ovlaštene osobe za zastupanje, te pečatom udruge,

* **Obrazac 3**
  + Obrazac Izjave o nepostojanju dvostrukog financiranja s potpisom ovlaštene osobe za zastupanje, te pečatom udruge,
* **Obrazac 4**
* Izjava da se protiv korisnika odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom s potpisom ovlaštene osobe za zastupanje, te pečatom udruge,
* **Preslik ovjerenog Statuta**
* **Potvrda Porezne uprave** o nepostojanju duga ne starija od 30 dana
* **Izjava** o korištenju potpora male vrijednosti
* **Ponude/rač**uni za proizvode/usluge

**3.2 Gdje poslati prijavu?**

Obvezne obrasce i propisanu dokumentaciju potrebno je poslati u papirnatom obliku**.** Prijava u papirnatom obliku sadržava obvezne obrasce **vlastoručno potpisane od strane** **osobe ovlaštene za zastupanje i ovjerene službenim pečatom udruge**.

Natječajna dokumentacija predaje se u zatvorenoj omotnici u pisarnicu Šibensko-kninske županije ili poštom na adresu:

***Šibensko-kninska županija***

***Upravni odjel za poljoprivredu i ruralni razvoj***

***Trg Pavla Šubića I br.2***

***22000 Šibenik***

* 1. *napomenom*
* ***„Natječaj za prijedloge programa/projekata javnih potreba s područja poljoprivrede za 2019. godinu – NE OTVARATI”.***

Zakašnjele, nepotpune ili na drugi način podnesene prijave protivno uvjetima iz ovog Javnog natječaja neće se razmatrati.

Obrasci za prijavu mogu se preuzeti putem računala na internet stranici Šibensko-kninske županije [www.sibensko-kninska-zupanija.hr.](http://www.sibensko-kninska-zupanija.hr/)

**3.3 Rok za slanje prijave**

Javni natječaj je otvoren do 04. Ožujka 2020. godine.

**3.4 Kome se obratiti ukoliko imate pitanja?**

Sva pitanja vezana uz ovaj Javni natječaj mogu se postaviti elektroničkim putem na e-.mail. [visnja.marasovic@skz.hr](mailto:visnja.marasovic@skz.hr%20) ili osobno u Upravnom odjelu za poljoprivredu i ruralni razvoj Šibensko-kninske županije, Trg Pavla Šubića I br. 2, tijekom trajanja natječaja.

1. **PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

**4.1 Pregled prijava u odnosu na propisane uvjete Javnog natječaja**

Po isteku roka za podnošenje prijava na Javni natječaj, Povjerenstvo za administrativnu provjeru, imenovano od župana, pristupit će postupku provjere ispunjavanja propisanih (formalnih) uvjeta natječaja, a sukladno odredbama članaka 15. i 16. Pravilnika o financiranju programa i projekata od interesa za opće dobro koje provode udruge na području Šibensko-kninske županije („Službeni vjesnik Šibensko-kninske županije“, broj 1/19) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15).

Povjerenstvo za provjeru ispunjavanja propisanih (formalnih) uvjeta natječaja sastoji se od 3 člana, službenika Šibensko-kninske županije. Članovi Povjerenstva ne smiju biti u sukobu interesa o čemu moraju potpisati posebnu izjavu.

Provjera ispunjavanja propisanih uvjeta javnog poziva ne smije trajati duže od trideset dana od dana isteka roka za podnošenje prijava na javni poziv, nakon čega će Povjerenstvo donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih (formalnih) uvjeta javnog natječaja.

Sve udruge čije prijave budu odbijene iz razloga neispunjavanja propisanih uvjeta, o toj činjenici bit će obaviještene pisanim putem u roku od najviše osam dana od dana donošenja odluke, nakon čega imaju pravo narednih osam dana od dana prijema obavijesti podnijeti prigovor pročelniku nadležnog upravnog odjela Šibensko-kninske županije.

Pod pisanom korespondencijom u smislu odredbi ove točke smatra se komunikacija putem službene adrese e-pošte koju je prijavitelj naveo u svojoj prijavi na javni poziv.

U slučaju prihvaćanja prigovora od strane nadležnog pročelnika, prijava će biti upućena u daljnju proceduru, a u slučaju neprihvaćanja prigovora prijava će biti odbijena o čemu će podnositelj prigovora biti obaviješten. Odluka kojom je odlučeno o prigovoru je konačna.

Šibensko-kninska županija će od prijavitelja čije prijave imaju manje nedostatke koji ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana primljene obavijesti. Za prijavitelje koji na zahtjev Šibensko-kninske županije u dodatnom roku dostave tražene podatke ili priloge smatrat će se da su podnijeli potpunu prijavu.

Povjerenstvo u postupku otvaranja i provjere propisanih uvjeta Javnog natječaja provjerava:

* je li prijava dostavljena na pravi Javni natječaj i u zadanom roku,
* je li lokacija provedbe programa/projekata prihvatljiva,
* je li prijavitelj prihvatljiv sukladno Uputama za prijavitelje,
* jesu li dostavljeni, potpisani i ovjereni svi traženi obrasci i ostali obvezni prilozi utvrđeni natječajem,
* je li prijava zaprimljena u zatvorenoj omotnici.

**4.2 Procjena prijava koje su zadovoljile propisane uvjete javnog natječaja**

Povjerenstvo za ocjenjivanje prijavljenih programa/projekata u postupku ocjenjivanja prijavljenih programa, projekata i aktivnosti ocjenjuje prijave koje su ispunile formalne uvjete Javnog natječaja sukladno kriterijima koji su propisani uputama za prijavitelje koristeći obrazac za ocjenjivanje kvalitete prijava, te izrađuje prijedlog za odobravanje financijskih sredstava za programe/projekte.

Povjerenstvo osniva i članove te zamjenike Povjerenstva imenuje Župan Šibensko-kninske županije, a članovi povjerenstva obvezni su potpisati i izjavu o nepristranosti i povjerljivosti i izjavu o nepostojanju sukoba interesa.

Povjerenstvo nakon razmatranja i ocjene prijava u pravilu u roku od 30 dana od zaprimanja prijava od upravnog tijela izrađuje prijedloge odluka o odobravanju potpora za programe/projekte i dostavlja ih županu.

O prijedlogu za odobravanje financijskih sredstava za programe/projekte odlučuje Župan Šibensko-kninske županije.

**4.3 Obavijest o donesenoj odluci o dodjeli financijskih sredstava**

Nakon donošenja odluke o programima/projektima kojima su odobrena financijska sredstva, nadležni upravni odjel će javno objaviti rezultate Javnog natječaja na internetskoj stranici Šibensko-kninske županije [www.sibensko-kninska-zupanija.hr](http://www.sibensko-kninska-zupanija.hr/) i na Oglasnoj ploči Šibensko-kninske županije čime se svi prijavitelji smatraju obaviještenima o rezultatu javnog natječaja.

Šibensko-kninska županija će u roku 8 dana od donošenja odluke o dodjeli financijskih sredstava obavijestiti udruge čiji programi/projekti nisu prihvaćeni za financiranje uz navođenje ostvarenog broja bodova/ocjena po pojedinim kategorijama ocjenjivanja.

**4.4 Prigovor na odluku o dodjeli financijskih sredstava**

Šibensko-kninska županija će udrugama koje su nezadovoljne odlukom o dodjeli financijskih sredstava omogućiti pravo na prigovor.

Prigovor se može podnijeti na proceduralnu povredu natječajnog postupka ili na odluku o neodobravanju financijskih sredstava, dok se ne može podnijeti na visinu odobrenih sredstava.

Prigovor se podnosi Upravnom odjelu za poljoprivredu i ruralni razvoj Šibensko-kninske županije u pisanom obliku, u roku 8 dana od dana javne objave rezultata javnog natječaja.

Odluku po prigovoru, uzimajući u obzir sve činjenice, donosi župan u roku od 8 dana od dana primitka prigovora.

**. SKLAPANJE UGOVORA O FINANCIRANJU**

Sa svim udrugama kojima su odobrena financijska sredstva Šibensko-kninska županija će sklopiti ugovor o sufinanciranju programa/projekta najkasnije 30 dana od dana donošenja odluke o financiranju.

**5.1. Praćenje provedbe programa, projekta i aktivnosti**

Šibensko-kninska županija će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranja programa/projekata udruga, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilniku o financiranju programa i projekata od interesa za opće dobro koje provode udruge na području Šibensko-kninske županije.

Kroz postupke praćenja razvijat će se partnerski odnos između Šibensko-kninske županije i udruge kao provoditelja programskih i projektnih aktivnosti, a na temelju praćenja i vrednovanja rezultata pojedinačnih programa, projekata i aktivnosti, u cilju utvrđivanja učinkovitosti ulaganja i razina promjena koje se u lokalnoj zajednici odnosno društvu dogodile zahvaljujući provedbi potpore, Šibensko-kninska županija će vrednovati rezultate i učinke cjelokupnog javnog poziva i planirati buduće aktivnosti u pojedinom prioritetnom području.

Praćenje će se vršiti od strane službenika nadležnog upravnog odjela Šibensko-kninske županije na dva načina:

1. odobravanjem opisnih i financijskih izvješća korisnika sredstava,
2. kontrolom „na licu mjesta“.
3. **POPIS NATJEČAJNE DOKUMENTACIJE**
   1. **Obrazac A** -Pravilnik o financiranju programa i projekata od interesa za opće dobrokoje provode udruge na području Šibensko-kninske županije,
   2. **Obrazac B** – Javni natječaj za dodjelu financijske potpore u okviru raspoloživihsredstava Proračuna Šibensko-kninske županije za 2019. godinu s područja zaštite okoliša i prirode,
   3. **Obrazac C** - Upute za prijavitelje,
   4. **Obrazac 1** -Obrazac opisa i proračunaprograma/projekta za predlaganjeprograma/projekata javnih potreba za 2019. godinu,
   5. **Obrazac 2** –Izjava o nepostojanju obveza prema Šibensko-kninskoj županiji i drugimjavnim izvorima,
   6. **Obrazac 3** - Obrazac Izjave o nepostojanju dvostrukog financiranja,
   7. **Obrazac 4** – Obrazac Izjave o nekažnjavanju
   8. **Obrazac 5 -** Izjava o korištenju potpora male vrijednosti
   9. **Obrazac 6** -Obrazac opisnog i financijskog izvještaja programa/projekta,
   10. **Obrazac 7 -** Obrazac za procjenu kvalitete prijava,
   11. **Obrazac 8.** – Obrazac ugovora o sufinanciranju
   12. **Program** potpora poljoprivredi na području Šibensko-kninske županije (2016.-2020.)

**OBAVEZNI PRILOZI ZA PRIJAVU SU:**

* **Obrazac 1**
* **Obrazac 2**
* **Obrazac 3**
* **Obrazac 4**
* **Obrazac 5**
* **Preslik ovjerenog Statuta**
* **Potvrda Porezne uprave** o nepostojanju duga ne starija od 30 dana
* **Ponude/rač**uni za proizvode/usluge